Document ID: 32008D0486

RÅDETS AFGØRELSE
af 23. juni 2008
om udnævnelse af halvdelen af medlemmerne af Den Europæiske Fødevaresikkerhedsautoritets bestyrelse
(2008/486/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 25, stk. 1,
under henvisning til den liste over kandidater, Kommissionen for De Europæiske Fællesskaber har forelagt Rådet,
under henvisninger til Europa-Parlamentets synspunkter, og
ud fra følgende betragtninger:
(1)
Det er afgørende, at det sikres, at Den Europæiske Fødevaresikkerhedsautoritet er uafhængig, at den besidder en høj videnskabelig standard, samt at den er åben og effektiv. Samarbejde med medlemsstaterne er også uomgængelig nødvendigt.
(2)
For halvdelen af medlemmerne af autoritetens bestyrelse vil deres mandatperiode udløbe den 30. juni 2008.
(3)
Kandidaturerne er blevet gennemgået med henblik på at udnævne syv nye medlemmer af bestyrelsen på grundlag af dokumentation fra Kommissionen og i lyset af Europa-Parlamentets synspunkter. Målet er at sikre det højest mulige kompetenceniveau, en bred vifte af relevant ekspertise, f.eks. i ledelse og offentlig forvaltning, og den størst mulige geografiske spredning i EU.
(4)
Tre af disse medlemmer skal have baggrund i organisationer, der repræsenterer forbrugere og andre interesser i fødevarekæden -
TRUFFET FØLGENDE AFGØRELSE:
Artikel 1
Følgende udnævnes til medlemmer af Den Europæiske Fødevaresikkerhedsautoritets bestyrelse for perioden 1. juli 2008 til 30. juni 2012:
-
Davies, Sue (2)
-
Facelli, Piergiuseppe
-
Horst, Matthias (2)
-
Pogačnik, Milan
-
Ruprich, Jiři
-
Turunen, Sinikka (2)
-
Url, Bernhard.
Artikel 2
Denne afgørelse offentliggøres i Den Europæiske Unions Tidende.
Udfærdiget i Luxembourg, den 23. juni 2008.

Labels: 9
15